19. ΝΟΜΟΘΕΤ. ΔΙΑΤΑΓΜΑ υπ’ αριθ. 269 της 2/14 Ιαν. 1974 (ΦΕΚ Α΄ 9) Περί του Πειθαρχικού Δικαίου των μονίμων υπαλλήλων της Πλοηγικής Υπηρεσίας. Πειθαρχικόν δίκαιον Άρθρ.1.-Αι εκάστοτε ισχύουσαι διατάξεις του πειθαρχικού δικαίου των δημοσίων διοικητικών υπαλλήλων, εφαρμόζονται και επί του μονίμου προσωπικού της Πλοηγικής Υπηρεσίας, υπό τας παρεκκλίσεις των επομένων άρθρων. Απόδοσις προστίμων Άρθρ.2.-Τα επιβαλλόμενα εις το μόνιμον προσωπικόν της Πλοηγικής Υπηρεσίας πρόστιμα, αποτελούν έσοδον του «Κεφαλαίου Πλοηγικής Υπηρεσίας». Ίδιον πειθαρχικόν αδίκημα Άρθρ.3.-Πέραν των υπό των γενικών, εν άρθρ. 1 του παρόντος, διατάξεων προβλεπομένων πειθαρχικών αδικημάτων, συνιστά τοιούτον και η υπό Αρχιπλοηγού ή Πλοηγού χρησιμοποίησις κατά την πλοήγησιν πλοίου, άνευ δεδικαιολογημένης ανάγκης, κρινομένης υπό της λιμενικής αρχής, ή άνευ σχετικής εγγράφου εκ των προτέρων αιτήσεως του πλοιάρχου του πλοηγουμένου πλοίου, πλειόνων του ενός ρυμουλκών. (Μετά την σελ. 402,08) Σελ. 402,09 Τεύχος 519-Σελ. 85 Πλοηγική Υπηρεσία 20.Ζ.α.18-19 Πειθαρχικά συμβούλια Άρθρ.4.-Αι εκάστοτε ισχύουσαι περί πειθαρχικών συμβουλίων των υπαλλήλων του Δημοσίου διατάξεις εφαρμόζονται και επί του μονίμου ως άνω προσωπικού της Πλοηγικής Υπηρεσίας, υπό την διαστολήν ότι: α)Το πενταμελές Συμβούλιον είναι αρμόδιον προς κρίσιν των Αρχιπλοηγών, Πλοηγών και των Διοικητικών Υπαλλήλων αυτής επί βαθμοίς 6ω έως και 2ω, μετέχει αυτών ως μέλος Πλοίαρχος του Λιμενικού Σώματος, και προκειμένου περί κρίσεως Αρχιπλοηγού ή Πλοηγού και εις Αρχιπλοηγός, και β)Το τριμελές τοιούτον είναι αρμόδιον προς κρίσιν του λοιπού προσωπικού ταύτης, μετέχει δε αυτού ως μέλος Πλοίαρχος του Λιμενικού Σώματος, και προκειμένου περί κρίσεως κατωτέρου τεχνικού προσωπικού και εις Πλοηγός. Πειθαρχικώς προϊστάμενοι Άρθρ.5.-Κατά παρέκκλισιν των γενικών διατάξεων του πειθαρχικού δικαίου των υπαλλήλων του Δημοσίου, πειθαρχικώς προϊστάμενοι επί του εν γένει προσωπικού της Πλοηγικής Υπηρεσίας είναι και οι κάτωθι: α)Ο Αρχηγός του Λιμενικού Σώματος. β)Ο Διευθυντής της Διευθύνσεως του Υπουργείου Εμπορικής Ναυτιλίας εις την οποίαν υπάγεται εκάστοτε η Πλοηγική Υπηρεσία, και γ)Οι προϊστάμενοι κεντρικών λιμεναρχείων, λιμεναρχείων και υπολιμεναρχείων δια το εν γένει προσωπικόν των εις την δικαιοδοσίαν των Πλοηγικών Σταθμών. Αρμοδιότης πειθαρχικώς προϊσταμένων Άρθρ.6.-Οι κατά το προηγούμενον άρθρον πειθαρχικώς προϊστάμενοι, δύνανται να επιβάλλουν την μεν ποινήν της επιπλήξεως πάντες αδιακρίτως, την δε ποινήν του προστίμου υπό τας κάτωθι διακρίσεις: α)Ο Αρχηγός του Λιμενικού Σώματος, μέχρι και του ενός τρίτου των αποδοχών ενός μηνός. β)Ο Διευθυντής μέχρι και του ενός έκτου των αποδοχών ενός μηνός. γ)Οι προϊστάμενοι κεντρικών λιμεναρχείων μέχρι και του ενός δεκάτου των αποδοχών ενός μηνός. δ)Οι προϊστάμενοι λιμεναρχείων μέχρι και του ενός δεκάτου πέμπτου των αποδοχών ενός μηνός, και ε)Οι προϊσταμένοι υπολιμεναρχείων μέχρι και του ενός εικοστού των αποδοχών ενός μηνός. Σελ. 402,10 Τεύχος 519-Σελ. 86 Καταργούμεναι διατάξεις Άρθρ.7.-Από της ισχύος του παρόντος καταργούνται: α)Το άρθρ. 29 και το δεύτερον εδάφιον της παρ. 2 του άρθρ. 32 του Νόμ. 3142/1955 «περί Πλοηγικής Υπηρεσίας». β)Τα άρθρ. 32 και 46 έως και 56 του από 28.1.1958 Β. Δ/τος «περί εκτελέσεως του Νόμ. 3142/1955 «περί Πλοηγικής Υπηρεσίας». γ)Πάσα ετέρα διάταξις αντικειμένη τω παρόντι. Έναρξις ισχύος Άρθρ.8-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 20.Ζ.α.19 Πλοηγική Υπηρεσία